Το σπίτι ήταν πολύ όμορφο και φιλόξενο, πολύ καθαρό και φροντισμένο, ενώ υπήρχαν όλα όσα χρειαζόμασταν για τη διαμονή μας, με το παραπάνω. Το σπίτι είναι μεγάλο και οι χώροι του όμορφοι. Η κουζίνα ήταν πλήρως εξοπλισμένη και υπήρχαν και υλικά για ένα απλό πρωινό με καφέ ή τσάι. Το σαλόνι πολύ ζεστό και ευχάριστο, τα υπνοδωμάτια φωτεινά, με κρεβάτια άνετα, με πεντακάθαρα σεντόνια και πετσέτες, ενώ υπήρχαν και έξτρα για αλλαγή. Τα μπάνια καθαρά και λειτουργικά, τα μπαλκόνια επίσης όμορφα με ωραία θέα! Είναι ακριβώς όπως φαίνεται στις φωτογραφίες και οι ιδιοκτήτες έχουν φροντίσει τα πάντα, έχουν φτιάξει και έναν πολύ αναλυτικό οδηγό για ό,τι μπορεί να χρειαστεί κανείς.
Η περιοχή επίσης πολύ ωραία, περπατιέται ευχάριστα, υπάρχουν πολλά μέρη για έξοδο σε κοντινή απόσταση, ενώ με 5 λεπτά περπάτημα βρίσκεσαι στον δρόμο κάτω από την Ακρόπολη, με υπέροχη θέα! Το μετρό είναι πολύ κοντά στο σπίτι και οι αποστάσεις προς το κέντρο περπατιούνται άνετα και ευχάριστα.
Θα το ξαναπροτιμούσαμε σίγουρα!